CELEX: 62009CA0102
Language: da
Date: 2010-04-29 00:00:00
Title: Sag C-102/09: Domstolens dom (Tredje Afdeling) af 29. april 2010 — Camar Srl mod Presidente del Consiglio dei Ministri (anmodning om præjudiciel afgørelse fra Tribunale di Firenze — Italien) (Internationale aftaler — Yaoundékonventionen — den fjerde AVS/EØF-Lomékonvention — »stand still« -klausul — interne afgifter — bananer)

19.6.2010   
            
            
               DA
            
            
               Den Europæiske Unions Tidende
            
            
               C 161/12
            
         
      Domstolens dom (Tredje Afdeling) af 29. april 2010 — Camar Srl mod Presidente del Consiglio dei Ministri (anmodning om præjudiciel afgørelse fra Tribunale di Firenze — Italien)
      (Sag C-102/09) (1)
      
      (Internationale aftaler - Yaoundékonventionen - den fjerde AVS/EØF-Lomékonvention - »stand still«-klausul - interne afgifter - bananer)
      (2010/C 161/16)
      Processprog: italiensk
      
         Den forelæggende ret
      
      Tribunale di Firenze
      
         Parter i hovedsagen
      
      
         Sagsøger: Camar Srl
      
         Sagsøgt: Presidente del Consiglio dei Ministri
      
         Sagens genstand
      
      Anmodning om præjudiciel afgørelse — Tribunale di Firenze — fælles markedsordning — bananer — foreneligheden af en national lov, der pålægger en forbrugsafgift på bananer fra Somalia, med den første Yaoundékonventions artikel 14 og med Lomé-konventionens importordning
      
         Konklusion
      
      
                  1)
               
               
                  Artikel 14 i associeringsaftalen mellem Det Europæiske Økonomiske Fællesskab og de med Fællesskabet associerede afrikanske stater samt Madagaskar, som blev undertegnet i Yaoundé den 20. juli 1963, var ikke til hinder for en afgift på bananer med oprindelse i Somalia som den, der blev indført ved lov nr. 986/1964 af 9. oktober 1964.
               
            
                  2)
               
               
                  Den nationale ret er ikke forpligtet til at undersøge den konkrete indvirkning af forhøjelser af en afgift som den i hovedsagen indførte vedrørende situationen før den 1. april 1976 på import af bananer med oprindelse i Somalia, for at vurdere foreneligheden af disse forhøjelser med den »standstill«-klausul, der fremgår af artikel 1 i protokol nr. 5 om bananer, som er bilag til fjerde AVS-EØF-konvention, undertegnet i Lomé den 15. december 1989. Forhøjelser af en sådan afgift, der begrænser sig til at tilpasse denne afgift i forhold til inflationen, er dog ikke i strid med nævnte klausul.
               
            
         (1)  EUT C 129 af 6.6.2009.